GIF: 'n tragiese komedie oor Mathilda Bouwer | Maroela Media
22 Julie 2011 / Ou Meulteater
Mathilda Bouwer het 'n probleem. Haar swak hart vir romanse en liefde. Die liefde van Romeo vir sy Juliet. Mathilda Bouwer hou daarvan en sy val daarvoor. Val vir haar sterk Romeo se mooi boude, sy verleidelike swart lokke. Val vir die liefde wat alles oorwin. Tot die dood ons skei. Sy verloor haar hart, haar drome. Word vrou en moeder. Juliet raak verlore tussen pampers en babakots.
Die oggend toe Mathilda Bouwer háár Romeo se hemp, met die vreemde goue hare, in haar hand vashou…daardie oggend het Juliet by haar kombuisdeur uitgestap. Daardie oggend het Mathilda Bouwer aan gif begin dink. Tussen bloed en arseen het sy die deur finaal agter haar toegetrek…het Mathilda Bouwer, Maggie Bouvier geword…'n vrou met drome.